இந்த முன்மொழிவில் உள்ள விக்கிமீடியா அறிஞர் திட்டம் தொடர்பாகக் கடந்த ஞாயிறு நடந்த கூட்டத்தில் மிக விரிவாக எடுத்துரைத்தேன். அதை அன்று கலந்து கொண்ட பலரும் கேள்விகள் கேட்டுத் தெளிந்து ஆர்வமுடன் வரவேற்றனர். அதைப் பற்றித் தனியாக ஒரு திட்டப் பக்கம் தொடங்கி விரிவாக ஆவணப்படுத்த எண்ணியுள்ளேன். அனைத்தையும் விக்கிப்பீடியாவில் தெளிவாக ஆவணப்படுத்துவதே முறை. அதற்கு இன்னும் ஒரு நாள் கால அவகாசம் தேவை. அதைச் செய்து முடிக்கும் வரை, இந்த வாக்கெடுப்பைத் தள்ளிப் போட வேண்டாமே என்று இந்தப் பதிவை இப்போது இடுகிறேன். வழக்கமாக, தமிழ் விக்கிப்பீடியாவில் ஒரு வாரக் காலம் வாக்கெடுப்பு நடைபெறும். எனினும், இது போன்ற கூட்டு முயற்சிகளில் குறுகிய காலத்தில் முடிவெடுத்து உடனடியாகச் செயற்பட வேண்டிய தேவை இருப்பதால், அடுத்த 5 நாட்களுக்கு இந்த வாக்கெடுப்பை நடத்தலாம் என்று கேட்டுக் கொள்கிறேன். அதாவது 3 டிசம்பர் தொடங்கி 7 டிசம்பர் இரவு 11:59 pm UTC வரை. அதன் பிறகு இங்குக் கிடைக்கும் முடிவுகளின் அடிப்படையில் கூகுளுக்குச் செய்தி அனுப்பலாம். நன்றி. --இரவி (பேச்சு) 23:29, 2 திசம்பர் 2024 (UTC)
1. கூகிளுடனான கூட்டுச் செயல்பாட்டை வரவேற்கும் அதே வேளையில் 35 லட்சம் என்ற பெரும் தொகையைக் கோரும் கோரிக்கைக்கு ஐந்து நாளில் வாக்கெடுப்பு நடத்துவது சற்று அச்சமாக உள்ளது. விக்கிப்பீடியர் வாட்சப்குழுவில் இல்லாத இருவர் மட்டுமே இதுவரை வாக்களித்துள்ளார். அநேக பயனர்கள் வாட்சப்குழுவில் வைத்த கோரிக்கையின் பொருட்டு வாக்களித்துள்ளனர். அப்படியெனில் இன்னும் வாக்களிக்க வேண்டிய பல பயனர்கள் உள்ளனர். கூகிள் வழங்கும் நிதியைவிட நான்கு மடங்கு அதிக நிதியை விக்கிமீடியா அறக்கட்டளையிடமிருந்து பெறுவது இயலுமென்றால் ஏன் சுதந்திரமாகவே நாம் செய்யக்கூடாது? விக்கிமீடியா அறிஞர் என்ற திட்டத்தின் விவரம் அறியாமல் எவ்வாறு முடிவெடுப்பதென்று தெரியவில்லை. மேலும் இது தன்னார்வத்துடன் பங்களிக்கும் அந்த ஆர்வம் தேர்ந்தெடுக்கப்பட்டவர்களுக்கு நிதி நல்கை என்பதால் பாதிக்கப்படுமோ என்றும், வெளிநாட்டுப் பயனர்களைப் புறக்கணிக்கின்றோமோ என்ற கலக்கமும் உள்ளது. ஆக்கப்பூர்வமாகப் பயன்படுத்திக் கொள்ள வேண்டிய கூட்டுமுயற்சியை அவரசகதியில் நிதியின் பொருட்டு முடிவெடுக்க வேண்டாம் என நினைக்கிறேன். -நீச்சல்காரன் (பேச்சு) 20:42, 4 திசம்பர் 2024 (UTC)
1. :தற்போது எதிர்ப்புக் கருத்துகள் எழுந்திருக்கும் சூழலில், 5 நாளில் தான் வாக்கெடுப்பை முடிக்க வேண்டும் என்று கட்டாயம் இல்லை. எதிர்ப்புக் கருத்துகளை உரையாடி இணக்க முடிவை எட்ட தேவையான கால அவகாசத்தை எடுத்துக் கொள்ளலாம். இங்கு ஆலமரத்தடியில் கூகுள் மீட் கூட்டத்திற்குத் திறந்த அழைப்பு விடுத்து உரையாடியதன் பொருட்டும், விக்கிப்பீடியாவிலேயே நீங்கள் உள்ளிட்ட பலர் இட்ட கருத்துகளை உள்வாங்கியும் தான் இந்த முன்மொழிவு இடப்பட்டுள்ளது. எத்திட்டம் ஆகினும் ஆலமரத்தடியும் வெளிப்படையாக உரையாட வேண்டும் என்றே வலியுறுத்தி வருகிறேன். சென்ற வாரம் தான் நானே வாட்சாப் குழுவில் இணைக்கப்பட்டேன். அங்கே, கூகுள் மீட் கூட்டத்தில் அலசாத விடயங்கள் குறித்து தனிப்பட இந்தத் திட்டம் குறித்தோ நிதி குறித்தோ பெருமளவில் உரையாடியதாக நான் உணரவில்லை. கூகுள் வழங்குவதை விட விக்கிமீடியா அறக்கட்டளையிடம் இருந்து 4 மடங்கு அல்ல 10 மடங்கு வாங்குவது கூட இயலும் தான். அற்கான உரிய திட்டங்கள், செயற்பாடுகள் தொடர்ந்து அமைந்து இருந்தால் செய்யலாம். அப்படிச் செய்யும் பல சமூகங்கள் உள்ளன. நாம் முழு சுதந்திரத்துடன் அவ்வாறு செயற்படும் வாய்ப்பு இருப்பதாலேயே, அனைத்துப் பயனர்களுக்கும் கூகுள் முன்வைத்த 6 இலட்ச ரூபாய் நிதிக்கு 5,000 கட்டுரைகள் இலக்கு என்பது உறுத்தலாய் இருந்தது. அதனை இலக்கு என்று சொல்வதை விட நிபந்தனை என்று புரிந்து கொள்ளும் விதமாகவே இருக்கிறது. ஆகவே தான், அவ்வளவு கட்டுரைகள் உருவாக்குவதற்குத் தக்க வகையில் தேவையான திட்டங்கள், அதற்கு ஆகும் செலவுகளைக் கருத்தில் கொண்டும், ஏற்கனவே தமிழ் விக்கிப்பீடியா திறம்படச் செயலாற்றி வருவதையும் கோடிட்டுக் காட்டி, கூடுதல் நிதி கோரப்படுகிறது. இந்த விக்கிமீடியா அறிஞர் திட்டத்தைப் பற்றி தனிப்பக்கம் தொடங்கி விரிவாக எழுதுகிறேன். அத்திட்டத்தின் தன்மை காரணமாக, விக்கிமீடியா அறக்கட்டளை அதற்கு நிதியுதவி நல்குமா என்கிற ஐயம் எனக்கு உண்டு. இந்தக் கூகுள் கூட்டுறவு வாய்ப்பு வரும் முன்னரே அது குறித்து ஒரு சிலரிடம் உரையாடியும் உள்ளேன். எனவே தான், கூகுளிடம் கேட்டுப் பார்க்கலாம் என்று எண்ணினேன். கூகுள் இதனை ஏற்றாலும் ஏற்காவிட்டாலும், விக்கிமீடியா அறக்கட்டளை மூலமாகவே தொடர்ந்து இத்திட்டத்தை இந்திய அளவில் உலக அளவில் முன்வைக்கவும் எண்ணியுள்ளேன். இத்திட்டம் பற்றிய முழுமையான விவரங்களைப் பதியும் போது, இது தன்னார்வப் பணியைப் பாதிக்காது, பன்னாட்டுப் பயனர்களுக்கும் உரிய பங்கேற்பை உறுதி செய்யும் என்பது புரியும். நன்றி. --இரவி (பேச்சு) 07:11, 5 திசம்பர் 2024 (UTC)
1. ::நீங்கள் குறிப்பிடுவது போலத் திட்ட வரைவுகளை முன்வைத்து விக்கிமீடியா அறிஞர் என்ற திட்டத்தைத் தனியாக உரையாடி, அதைச் செயல்படுத்தலாம். அது சரியான அணுகுமுறை என நினைக்கிறேன். இந்த கூகிள் முன்னெடுப்போடு சேர்த்து அவரசகதியில் திட்டமிடுவதால் தான் ஆதரிக்க இயலவில்லை. இரண்டையும் பிரித்து கூகிளின் கூட்டு முயற்சியில் பரிந்துரைக்கப்பட்ட நிதியில் (~10%) முன்மொழிவு அமையுமானால் இந்தக் கூட்டு முயற்சிக்கு ஆதரவளிக்கிறேன். அல்லது காலமெடுத்து உரையாடி தெளிவடைந்த பின்னர் சமூக ஒப்புதலோடு இரண்டையும்(விக்கிமீடியா அறிஞர் + கூகிள் இணைவாக்கம்) சேர்த்து நடத்தலாம். -நீச்சல்காரன் (பேச்சு) 08:28, 5 திசம்பர் 2024 (UTC)
:::விக்கிமீடியா அறிஞர் திட்டத்தைத் தனித்திட்டமாக பொறுமையாகவே அலசி முடிவெடுத்து முன்னெடுப்பது சாத்தியமே. அச்சூழலில் கூகுள் முன்வைத்துள்ள 5,000 கட்டுரை இலக்கை நீங்கள் ஏற்கிறீர்களா? நீங்கள் பரிந்துரைக்கும் கூகுள் சொன்ன 6.75 INR +10% நிதியில் அவ்விலக்கினை அடைவதற்கான திட்டங்கள் என்று எதையும் முன்வைக்க விரும்புகிறீர்களா? அல்லது, கூகுளிடம் இலக்கினைக் குறைத்துக் கொள்ள கோரலாமா? அந்த இலக்கு என்னவாக இருக்கலாம்? என்னுடைய தனிப்பட்ட கருத்து: கூகுள் முன்வைத்துள்ள இவ்விலக்கு மிகவும் கடினமான இலக்கு. விக்கிமீடியா அறக்கட்டளையிடம் கோடிக்கணக்கில் நிதி பெறுகிறவர்கள் கூட ஆண்டுக்கு 500 கட்டுரைகள் இலக்கு வைக்கிறார்கள். இச்சூழலில், உரிய நிதி, திட்டமிடல், பங்களிப்பாளர் வளங்கள் இன்றி கூகுளின் இந்த எதிர்பார்ப்பிற்கு ஒப்புக் கொள்வது தமிழ் விக்கிச் சமூகத்திற்குத் தேவையில்லாத அழுத்தம் தரும். நன்றி. --இரவி (பேச்சு) 09:14, 5 திசம்பர் 2024 (UTC)
::::ஏற்கலாம். கடந்த வேங்கைத் திட்டத்தில் மூன்று மாதத்தில் சுமார் 3000 கட்டுரைகளை நாம் எழுதினோம். இது பன்னிரண்டு மாதம் என்பதால் 5000 கட்டுரை என்பது புள்ளிவிவரங்களின் படி மிகையானதன்று. மேலும் கட்டுரைகள் எண்ணிக்கை என்பது கட்டாயமன்று. நாம் அவர்கள் தரும் தலைப்பை மட்டும் கொண்டு எழுதுவதில்லை, நமக்கு முக்கியத் தலைப்புகளையும் எழுதவுள்ளோம் தானே. கட்டுரைகளின் எண்ணிக்கையைவிடப் பங்களிப்பாளர்களை அதிகரித்து விக்கிச் சமூக வளர்ச்சியே முதன்மையானது. இலகுவாக்க 4000 என்று இலக்கைக் குறைக்க வேண்டினால் அதையும் ஏற்கிறேன். அதிக நிதியைப் பிற சமூகங்கள் பெறுகிறார்கள் என்ற உங்கள் கருத்தை ஏற்கிறேன். ஆனால் அவை பயனர் குழுக்கள். நாம் சமூக ஒப்புதல் இல்லாததால் பயனர் குழு உருவாக்கவில்லை என்பதை நீங்களும் அறிவீர்கள். சமூகமாகப் பெருந்நிதியைக் கோரும் போது நீண்ட திட்டமிடல் வேண்டும் என்பதே எனது கருத்து. நீங்கள் முன்வைத்த திட்டம் சிறப்பானதாகக் கூட இருக்கலாம் ஆனால் அது பற்றிப் பயனர்களிடம் கலந்துரையாடாமல் செய்தால் நாளை அறக்கட்டளையோ வேறுநிதிப் புரவலரோ பின்வாங்கினால் யார் பொறுப்பேற்பது? அவசரகதியில் செய்ததால் தான் இதைத் தவறவிட்டோம் என வருந்தக் கூடாது என்று நன்னோக்கிலேயே மாற்றுக் கருத்தை முன்வைக்கிறேன். இதை முன்னுதாரணமாகக் கொண்டு தெளிவான முன்மொழிவுகளின்றி நாளை வேறு நிறுவனங்களுடன் புரிந்துணர்வினை யாராவது போடக் கூடுமல்லவா? -நீச்சல்காரன் (பேச்சு) 13:07, 5 திசம்பர் 2024 (UTC)
:::::நீங்கள் முன்வைக்கும் கவலை நியாயமானது. அதனால் தான் உங்கள் கருத்துகளையும் உள்வாங்கி இணக்க முடிவெடுக்கும் நோக்கில் கேள்விகளை முன்வைத்தேன். சற்றே குறைவான கட்டுரை எண்ணிக்கை இலக்கோடு கூகுள் முன்மொழிந்த அதே நிதிக்கு உட்பட்டுச் செயற்படலாம் என்கிற உங்கள் கருத்தைக் குறித்துக் கொள்கிறேன். மற்ற பயனர்களும் இது தொடர்பாகத் தங்கள் பார்வையைப் பகிர்ந்தால் உதவியாக இருக்கும். விக்கிமீடியா அறிஞர் திட்டம் பற்றிய விளக்கத்தை இங்கு இட்டுள்ளேன். பார்த்து உங்கள் கருத்துகளைப் பகிர வேண்டுகிறேன். நன்றி. --இரவி (பேச்சு) 15:36, 5 திசம்பர் 2024 (UTC)  
நீச்சல்காரன் கருத்தை ஆமோதிக்கிறேன். தன்னார்வலர்கள் நிதி ஆர்வலராக மாற இத்திட்டங்கள் காரணமாகிவிடுமோ? விக்கிமீடியா அறிஞர் திட்டம் என்றால் என்ன? இத்திட்டத்திற்கு விக்கி சமூக ஒப்புதல் பெறப்பட்டதா? ஒப்புதல் பெறாமல் எப்படி இங்கு இணைக்கலாம்? நிதி பெற்று செய்யும் பங்களிப்புகளுக்கு தனி கணக்கு வைத்திருக்கலாமே? நிதியையும் பெற்று பங்களிப்பு செய்துவிட்டு, 1000 கட்டுரை உருவாக்கிவர், 15000 தொகுப்புகள் செய்தவர் என்ன விளம்பரங்கள் வேறு. ஏன் இந்த கலப்படம்?